Σύμφωνα με τον ΟΔΙΚΟ ΧΑΡΤΗ ΔΙΕΞΑΓΩΓΗΣ  
ΤΩΝ ΕΞ ΑΠΟΣΤΑΣΕΩΣ ΕΞΕΤΑΣΕΩΝ ΕΑΡΙΝΟΥ  
ΕΞΑΜΗΝΟΥ 2019-2020 παρακαλούμε όπως  
μελετήσετε τις παρακάτω οδηγίες:  
  
Γ. ΔΙΑΔΙΚΑΣΙΕΣ ΦΟΙΤΗΤΩΝ:  
  
Οι φοιτητές που δικαιούνται να  
συμμετάσχουν στις εξετάσεις εαρινού  
εξαμήνου 2019-2020 θα πρέπει:  
  
    \* Να ανατρέξουν και να ενημερωθούν για  
τις οδηγίες ώστε να έχουν λάβει γνώση  
για τη μέθοδο και τα μέσα της εξ  
αποστάσεως εξέτασης από τους  
διδάσκοντες του μαθήματος.  
  
Μπορούν επίσης να ενημερωθούν για τους  
τρόπους εξέτασης που υλοποιούνται στο  
Πανεπιστήμιο Πατρών κατά το εαρινό  
εξάμηνο του τρέχοντος ακαδημαϊκού  
έτους στον σύνδεσμο  
<https://sfb.sites.upnet.gr/students/> [[1](https://sfb.sites.upnet.gr/students/)].  
  
·                     Να μεριμνήσουν για τα  
ακόλουθα:  
  
    \* να διαθέτουν τον απαιτούμενο  
εξοπλισμό και τα απαραίτητα τεχνικά  
μέσα (π.χ. σταθερό ή φορητό Η/Υ, κάμερα,  
μικρόφωνο, κλπ.) και να έχουν ελέγξει τη  
σωστή λειτουργία του κατά τον χρόνο της  
κάθε εξέτασης  
    \* να έχουν σύνδεση στο διαδίκτυο την  
ημέρα και ώρα της κάθε εξέτασης  
    \* να έχουν ενεργοποιήσει τον  
ιδρυματικό λογαριασμό του email τους και  
να έχουν κάνει την ηλεκτρονική  
Αίτηση-Δήλωσή τους για συμμετοχή στις  
εξ αποστάσεως εξετάσεις εαρινού  
εξαμήνου 2019-2020 στην πλατφόρμα του  
<https://exams.eclass.upatras.gr/modules/auth/registration.php> [[2](https://exams.eclass.upatras.gr/modules/auth/registration.php)] και  
στη συνέχεια να εγγραφούν στα μαθήματα  
του Τμήματός τους στα οποία επιθυμούν  
να εξεταστούν στην πλατφόρμα  
exams.eclass.upatras.gr.  
  
Στην ανωτέρω ηλεκτρονική Αίτηση-Δήλωση  
για συμμετοχή στις εξ αποστάσεως  
εξετάσεις εαρινού εξαμήνου 2019-2020 ο κάθε  
φοιτητής καλείται να δηλώσει τα  
ακόλουθα:  
  
\_ΑΙΤΗΣΗ - ΔΗΛΩΣΗ ΦΟΙΤΗΤΗ ΓΙΑ ΣΥΜΜΕΤΟΧΗ  
ΣΤΙΣ ΕΞ ΑΠΟΣΤΑΣΕΩΣ ΕΞΕΤΑΣΕΙΣ ΕΑΡΙΝΟΥ  
ΕΞΑΜΗΝΟΥ 2019-2020\_  
  
\_Έλαβα γνώση για τις τεχνολογίες και τα  
τεχνικά μέσα διεξαγωγής των εξ  
αποστάσεως εξετάσεων σύμφωνα με τις  
αποφάσεις της Συγκλήτου (Αρ.Πρωτ.  
\_\_428/16125\_ [[3](https://www.upatras.gr/sites/www.upatras.gr/files/announcements/apofasi_sygklitoy_1_gia_ex_apostaseos_exetaseis_4.pdf)]\_ και \_\_429/16125\_ [[4](https://www.upatras.gr/sites/www.upatras.gr/files/announcements/apofasi_sygklitoy_2_gia_ex_apostaseos_exetaseis_2.pdf)]\_) και \_\_τη  
συνημμένη εισήγηση της επιτροπής\_\_, τον  
απαιτούμενο εξοπλισμό και τις  
απαιτούμενες ενέργειες για τη  
συμμετοχή και ταυτοποίησή μου στις εξ  
αποστάσεως εξετάσεις και επιθυμώ να  
συμμετέχω σε αυτές διαθέτοντας τον  
απαιτούμενο εξοπλισμό κατά τη διάρκεια  
της εξέτασής μου, σύμφωνα με τους  
παρακάτω όρους:\_  
  
\_I. η συμμετοχή μου στις εξετάσεις θα  
γίνει αποκλειστικά και μόνον μέσω του  
ιδρυματικού μου λογαριασμού\_  
\_II. δηλώνω ότι η εργασία/γραπτό κάθε  
εξέτασης που παραδίδω εκπονήθηκε  
αποκλειστικά από εμένα τον/την ίδιο/α  
και αποτελεί δημιούργημα ατομικό, και  
θα αναφέρω με ακρίβεια οποιαδήποτε  
βοήθεια έλαβα από άλλο πρόσωπο,  
οργανισμό, σύστημα και/ή τις πηγές που  
χρησιμοποίησα για τη συγγραφή της  
εργασίας ή του γραπτού μου\_  
\_III. αποδέχομαι τους κανόνες  
δεοντολογίας για τους φοιτητές του  
Πανεπιστημίου Πατρών και της τήρησης  
του κανονισμού και προάσπισης του  
κύρους των εξετάσεων όπως αυτοί  
ορίζονται στα άρθρα 41 και 101,  
αντίστοιχα, του Εσωτερικού Κανονισμού  
του Πανεπιστημίου Πατρών \_\_(Εσωτερικός  
Κανονισμός ΦΕΚ 3899/2019 τ. Β')\_ [[5](https://www.upatras.gr/sites/www.upatras.gr/files/announcements/fek_esot_kanon_pp_2019_2.pdf)]\_.\_  
\_IV. αποδέχομαι τον έλεγχο λογοκλοπής  
στις εργασίες/γραπτά που παραδίδω μέσω  
του πληροφοριακού συστήματος Turnitin που  
είναι ενσωματωμένο στην πλατφόρμα  
διεξαγωγής εξετάσεων\_  
\_V. αποδέχομαι τα μέτρα προστασίας  
προσωπικών δεδομένων του Ιδρύματος για  
τη διαδικασία των εξ αποστάσεως  
εξετάσεων \_\_(σύμφωνα με την εισήγηση  
Υπευθύνου Προστασίας Προσωπικών  
Δεδομένων του Πανεπιστημίου Πατρών)\_  
[[6](https://www.upatras.gr/sites/www.upatras.gr/files/announcements/eisigisi_ypeythynoy_prostasias_dedomenon_corr_1.pdf)]\_και ειδικότερα αποδέχομαι ότι: 1) Οι  
μέθοδοι της εξ αποστάσεως αξιολόγησης  
των φοιτητών συνιστούν πράξεις  
επεξεργασίας προσωπικών δεδομένων  
ειδικής κατηγορίας για λόγους  
προστασίας δημοσίου συμφέροντος τόσο  
για τους διδάσκοντες όσο και για τους  
διδασκόμενους, 2) απαγορεύεται η  
καταγραφή της εξεταστικής διαδικασίας  
με τον οποιοδήποτε τρόπο από τους  
συμμετέχοντες, β) απαγορεύεται η  
δημοσίευση ή ανάρτηση σε ιστοσελίδες ή  
κοινοποίηση σε τρίτους ή μετάδοση ή  
διανομή με οποιονδήποτε τρόπο του  
συνόλου ή μέρους της εξ αποστάσεως  
εξέτασης διότι οι πράξεις αυτές  
συνιστούν περαιτέρω επεξεργασία  
δεδομένων που υπερβαίνουν το πλαίσιο  
προστασίας τους και παραβιάζουν ευθέως  
το νόμο και συνεπάγονται ευθύνη γι'  
αυτόν που τις επιχειρεί.\_  
\_Σε εξαιρετικές περιπτώσεις  
διαπιστωμένης αδυναμίας πρόσβασης στα  
διαθέσιμα ψηφιακά μέσα εξ αποστάσεως  
εξέτασης για μεμονωμένες περιπτώσεις  
φοιτητών και μόνον, λαμβάνεται μέριμνα  
με ευθύνη του οικείου διδάσκοντος και  
Προέδρου του Τμήματος, για την  
αντιμετώπιση του θέματος.\_  
  
Επομένως:  
  
1)      Παρακαλούμε ακολουθείστε το βήμα 3  
όπως ακριβώς περιγράφεται στις οδηγίες  
για τις 'Διαδικασίες Φοιτητών'.  
Συνδεθείτε στη διεύθυνση  
<https://exams.eclass.upatras.gr/modules/auth/registration.php> ,  
μελετήστε την Αίτηση - Δήλωση Φοιτητή  
για συμμετοχή στις εξ αποστάσεως  
εξετάσεις εαρινού εξαμήνου 2019-20 και  
πατήστε 'Αποδοχή Όρων και Εγγραφή'. Η  
παραπάνω διαδικασία γίνεται μία φορά  
και αφορά την αίτηση/δήλωσή σας για τη  
συμμετοχή σας στις εξετάσεις του  
εαρινού εξαμήνου.  
  
2)      Παρακαλούμε να συνδεθείτε στην  
πλατφόρμα exams.eclass.upatras.gr και να  
επιλέξετε 'Εγγραφή σε εξέταση  
μαθήματος'. Στη συνέχεια επιλέξτε το  
Τμήμα και κάντε ένα 'κλικ' στο  
τετραγωνάκι αριστερά του μαθήματος που  
επιθυμείτε να εγγραφείτε.  
  
3)      Αναλυτικές τεχνικές πληροφορίες  
υπάρχουν στην σελίδα του Τμήματος  
Δικτύων <https://sfb.sites.upnet.gr/students/>  
  
Ο/Η συντονιστής/στρια του μαθήματος  
  
Links:  
------  
[1] <https://sfb.sites.upnet.gr/students/>  
[2] <https://exams.eclass.upatras.gr/modules/auth/registration.php>  
[3] <https://www.upatras.gr/sites/www.upatras.gr/files/announcements/apofasi_sygklitoy_1_gia_ex_apostaseos_exetaseis_4.pdf>  
[4] <https://www.upatras.gr/sites/www.upatras.gr/files/announcements/apofasi_sygklitoy_2_gia_ex_apostaseos_exetaseis_2.pdf>  
[5] <https://www.upatras.gr/sites/www.upatras.gr/files/announcements/fek_esot_kanon_pp_2019_2.pdf>  
[6] <https://www.upatras.gr/sites/www.upatras.gr/files/announcements/eisigisi_ypeythynoy_prostasias_dedomenon_corr_1.pdf>